《隐湖》
清代·言敦源

舟泊东湖南，欲寻汲古阁。七星桥且圮，阁址久零落。

遥遥数百年，藏书晏楹凿。经史子集罗，汉唐宋元各。

秘籍结古欢，孤本搜旧着。班固志九流，刘向辑七略。

南面拥百城，雅癖过专壑。钱氏绛云楼，区分约和博。

马氏玲珑馆，相应若管钥。专力在校雠，扫叶与陨箨。

犬台泰壹讹，壮月牡丹愕。海内资灌输，流传遍京洛。

人事叠兴衰，堕梦浑如昨。冷摊市估骄，善价书痴约。

兰亭日以减，精椠良足乐。怀古思结绳，竹书虞简错。

汉魏写缥囊，载徒欣有托。石经开元镌，木板孟蜀削。

南监朱明始，永乐大典作。四库更四阁，圣清规模廓。

挟以万乘力，乃如竹就篗。持较毛子晋，尉陀真汉若。

作者简介：言敦源（1869-1932）字养田，更字仲远，江苏常熟人，言子（言偃）之81世孙，早年入袁世凯幕，辛亥，任德州制造局总办，北洋时期任直隶巡警道，长芦盐运使，内务部次长、参政院参政、中国实业银行董事长等职。著有《兟庄存稿》《喁于馆诗草》。